চট্টগ্রাম রয়্যালস

চট্টগ্রাম রয়্যালস পূর্বনাম চিটাগাং কিংস হলো বাংলাদেশ প্রিমিয়ার লিগ বা বিপিএল এ অংশগ্রহণকারী একটি ক্রিকেট দল, যেটি বাংলাদেশের চট্টগ্রাম বিভাগের প্রতিনিধিত্ব করছে। এই দলের নিজস্ব গ্রাউন্ড হলো জহুর আহমেদ চৌধুরী স্টেডিয়াম। চিটাগাং কিংস নামে দলটি বিপিএল দ্বিতীয় আসরের রানার্স আপ হয়েছিল এবং ২০২২ সালে বিপিএলের ৮ম আসরে চট্টগ্রাম চ্যালেঞ্জার্স নামে ২য় কোয়ালিফায়ার বা অঘোষিত সেমিফাইনাল থেকে বিদায় নেয়।

 ফ্র্যাঞ্চাইজির ইতিহাস 
চট্টগ্রাম ফ্র্যাঞ্চাইজি ২০১২ সালে বিপিএলের প্রথম আসরে যোগ দেয়, যা এসকিউ স্পোর্টসের মালিকানাধীন ছিল। এসকিউ স্পোর্টস খেলোয়াড়দের অর্থ পরিশোধে দেরি করা এবং ম্যাচ ফিক্সিংয়ের অভিযোগে অভিযুক্ত হওয়ার পর, তাদেরকে ক্রিকেটীয় কার্যক্রমে অংশগ্রহণ থেকে নিষিদ্ধ করা হয় এবং দুর্নীতির কারণে অন্যান্য ফ্র্যাঞ্চাইজির মালিকদেরও নিষিদ্ধ করা হয়। ২০১৩ সালে দলটি মাহমুদুল্লাহ রিয়াদ এর নেতৃত্বে এবং খালেদ মাহমুদ এর কোচিংয়ে ফাইনালে উঠেছিল। ২০১৫ সালে মালিকানা পরিবর্তনের পর দলটির নাম পরিবর্তন করে চিটাগাং কিংস থেকে চিটাগং ভাইকিংস রাখা হয় এবং এটি ১ ডিসেম্বর ২০১৫ সালে প্রতিষ্ঠিত হয়। এটি ডিবিএল গ্রুপ এর একটি অঙ্গপ্রতিষ্ঠান, ডিবিএল স্পোর্টস লিমিটেডের মালিকানাধীন ছিল।

ডিবিএল স্পোর্টস লিমিটেড ২৯ জুলাই ২০১৯ সালে দলের মালিকানা বাতিল করে। এরপর বাংলাদেশ ক্রিকেট বোর্ড (বিসিবি) টুর্নামেন্টের ফরম্যাট পরিবর্তন করে এবং ২০১৯–২০ মৌসুমের জন্য সব দলগুলোর মালিকানা নিজ হাতে নেয়।

২০১৯ সালে আকতার গ্রুপ দলটির মালিকানা গ্রহণ করে এবং নাম পরিবর্তন করে চট্টগ্রাম চ্যালেঞ্জার্স রাখে। তবে এই ফ্র্যাঞ্চাইজির বিরুদ্ধে খেলোয়াড়দের অর্থ পরিশোধ না করার অভিযোগ ছিল।

২০২৪ সালে এসকিউ স্পোর্টস পুনরায় দলটির মালিকানা গ্রহণ করে এবং পুরনো নামে দল পরিচালনা শুরু করে।
আসরের ইতিহাস
বিপিএল ১

উদ্বোধনী আসরে মাহমুদউল্লাহ রিয়াদ, ডোয়াইন ব্রাভো, কেভন কুপার ও জেসন রয়দের নিয়ে শক্তিশালী দল গড়ে চিটাগং কিংস। তবে কাগজে-কলমে এত শক্তিশালী দল নিয়েও মাঠে নিজেদের পূর্ণ সামর্থ্য দেখাতে পারেনি তারা। বরিশাল বার্নার্সের দল নকআউট পর্বে যাওয়ায় বিতর্কিতভাবে তাদের অযোগ্য ঘোষণা করা হয়। টিম ম্যানেজমেন্ট এই সিদ্ধান্তে খুব অসন্তুষ্ট ছিল, কারণ নকআউট ম্যাচের দিন রাত ২টায় তাদের অযোগ্য ঘোষণা করা হয়। বিপিএলের প্রথম আসরে এই দলের অধিনায়ক ছিলেন মিসবাহ উল হক এবং কোচ ছিলেন নুরুল আবেদিন।

বিপিএল ২

ডেভিড মিলার ও রায়ান টেন ডেসকাটের মতো ব্যাটসম্যানদের নিয়ে মাহমুদউল্লাহ ও জেসন রয়কে ধরে রাখে দলটি। এবার, তারা টানা তিনটি ম্যাচ জিতে প্লে অফে এগিয়ে যায়। চট্টগ্রাম কিংস ফাইনালে পৌঁছে তবে ঢাকা গ্ল্যাডিয়েটরস পুনরায় শিরোপা লাভ করে। এই আসরের পর এসকিউ স্পোর্টসের বিরুদ্ধে ম্যাচ ফিক্সিংয়ের ও খেলোয়াড়দের বিলম্ব করে বেতন দেয়ার অভিযোগ আনা হয়। পরে এসকিউ স্পোর্টসকে সকল প্রকার ক্রিকেটীয় কর্মকাণ্ডে অংশ নেওয়াসহ নিষিদ্ধ করা হয়। একই সাথে দলটিকে বিলুপ্ত করা হয়।
বিপিএল ৩

চিটাগাং ভাইকিংস  নামে এবং ডিবিএল গ্রুপের মালিকানায় বিপিএলে বন্দর নগরীর নতুন প্রতিনিধিত্বকারী দল হিসেবে আত্মপ্রকাশ করে। দলটি তামিম ইকবালকে আইকন খেলোয়াড় হিসেবে নির্বাচন করে। তারা টেবিলের তলানিতে অবস্থান করে টুর্নামেন্ট থেকে বিদায় নেয়।
বিপিএল ৪

ক্রিস গেইল ও শোয়েব মালিকের মতো বড় খেলোয়াড় দলে নেওয়ার পরও তামিম ইকবালকে আইকন হিসেবে ধরে রাখে ভাইকিংস।

পুরো টুর্নামেন্টে দলটি বেশ ভালো খেললেও শিরোপা নিতে পারেনি। তারা প্লে অফে উঠতে সক্ষম হয় তবে এলিমিনেটরে নবাগত রাজশাহী কিংসের কাছে হেরে যায়।

বিপিএল ৫

ভাইকিংস কাগজে-কলমে শক্তিশালী স্কোয়াড গঠন করে। শুরুতে মিসবাহ-উল-হক দলকে নেতৃত্ব দিলেও বাজে ফর্মের কারণে বাদ পড়ার পর দায়িত্ব নেন লুক রঙ্কি। এ আসরে ৩টি ম্যাচ জিতে টুর্নামেন্ট থেকে বিদায় নেয়।

বিপিএল ৬

দলটি এবারের বিপিএলে অংশ নিতে না চাইলেও বিপিএল গভর্নিং কাউন্সিলের অনুরোধ অংশ নেয়। টেবিলের চতুর্থ স্থানে থেকে এলিমিনেটরে ঢাকা ডায়নামাইটসের কাছে হেরে যায়।

বিপিএল ৭

খেলোয়াড়দের সরাসরি চুক্তির সময়কালে বিসিবি এবং অন্যান্য ফ্র্যাঞ্চাইজির মধ্যে স্বার্থের দ্বন্দ্ব দেখা দেয়। পরবর্তীকালে, ২০১৯ সালের সেপ্টেম্বরে, বিসিবি এই আসরের জন্য নিয়ম ও প্রবিধানে কিছু পরিবর্তন করে এবং সমস্ত ফ্র্যাঞ্চাইজিকে বাদ দেয়, বিসিবি এই আসরের দায়িত্ব গ্রহণ করে এবং বোর্ড নিজেই টুর্নামেন্টটি পরিচালনা করার সিদ্ধান্ত নেয়। শেখ মুজিবুর রহমানের জন্মশতবার্ষিকীতে শ্রদ্ধা জানাতে টুর্নামেন্টটির নামকরণ করে বঙ্গবন্ধু বিপিএল টি-টোয়েন্টি ২০১৯।   দলটির মালিকানা ও ব্যবস্থাপনায় ছিল বিসিবি নিজেই।

চট্টগ্রামের স্পন্সরশিপ স্বত্ব কিনে আখতার গ্রুপ দলটির নাম দেয় 'চট্টগ্রাম চ্যালেঞ্জার্স'। তারা ক্রিস গেইল, মাহমুদউল্লাহ রিয়াদের মতো খেলোয়াড়দের দলে নেয়। এ আসরে তারা গ্রুপ পর্বে দুর্দান্ত পারফরম্যান্স দেখিয়ে আটটি ম্যাচ জিতে এবং চার ম্যাচে পরাজয় লাভ করে।
বিপিএল ৮

কোভিড-১৯ মহামারির কারণে এক বছর বিরতির পর ২০২২ সালের ২১ জানুয়ারি থেকে ১৮ ফেব্রুয়ারি পর্যন্ত বিপিএলের অষ্টম আসর অনুষ্ঠিত হওয়ার কথা ছিল। এবারের আসরে ফ্র্যাঞ্চাইজি মালিক হিসেবে আখতার গ্রুপের সঙ্গে যোগ দেয় ডেল্টা স্পোর্টস। ড্রাফটের আগে ফ্র্যাঞ্চাইজিটি বাঁহাতি স্পিনার নাসুম আহমেদ এবং তিন বিদেশী খেলোয়াড় বেনি হাওয়েল, কেনার লুইস এবং উইল জ্যাকসকে সরাসরি সাইনিংয়ে নিয়োগ দেয়।
বিপিএল ৯

বিপিএল এর ৯ম আসরে চট্টগ্রাম চ্যালেঞ্জার্স  পয়েন্ট টেবিলের তলানীতে অবস্থান করে লিগ পর্ব থেকে বিদায় নেয়।
বিপিএল ১০

বিপিএল এর দশম আসরে চট্টগ্রাম চ্যালেঞ্জার্স  পয়েন্ট টেবিলে ৪র্থ অবস্থান করে প্লে-অফ থেকে বিদায় নেয়।
বিপিএল ১১

দীর্ঘ ৯ বছর পর চিটাগাং কিংস নামে বিপিএল এ অংশ নেয় চট্টগ্রামের প্রতিনিধিত্বকারী দলটি। চিটাগাং কিংসের ৯ কোটি টাকা দেনা থাকলেও বোর্ডের সাথে সমঝোতার মাধ্যমে সেটি কমিয়ে সাড়ে তিন কোটি টাকায় আনা হয়েছে, যা তিন কিস্তিতে পরিশোধের সুযোগ দিয়েছে বিসিবি। এ আসরে সাকিব আল হাসান, মইন আলি, অ্যাঞ্জেলো ম্যাথিউসকে নিজেদের দলে নেয় চিটাগাং কিংস। এছাড়া, পাকিস্তানের সাবেক ক্রিকেটার শহীদ আফ্রিদিকে ব্র্যান্ড অ্যাম্বাসেডর ও শন টেইটকে প্রধান কোচ হিসেবে নিয়োগ দেয় ফ্র্যাঞ্চাইজিটি।

বিপিএল ১২

২০২৬ সালের বিপিএলে চট্টগ্রাম রয়্যালস নানা নাটকীয়তার মধ্য দিয়ে অংশ নেয়। টুর্নামেন্ট শুরুর ঠিক আগমুহূর্তে দলটির মালিক পক্ষ দল পরিচালনায় অক্ষমতা প্রকাশ করলে বিসিবি দায়িত্ব গ্রহণ করে এবং তাদের তত্ত্বাবধানে দল মাঠে নামে।মালিকানা জটিলতার কারণে শুরুতে ঘোষিত অনেক বিদেশি খেলোয়াড় না এলেও, পরে বিসিবির ব্যবস্থাপনায় এডাম রসিংটন, হাসান নওয়াজ ও আমির জামালসহ আরও কিছু বিদেশি ক্রিকেটার দলে যোগ দেন।

প্রতিকূল পরিস্থিতির মধ্যেও ভালো পারফরম্যান্স দেখিয়ে চট্টগ্রাম রয়্যালস ফাইনালে উঠে আসে। শেষ পর্যন্ত শিরোপা জিততে না পারলেও রানার্স-আপ হয়ে টুর্নামেন্ট শেষ করে দলটি।

বর্তমান দল
 নাম জাতীয়তা ব্যাটিং স্টাইল বোলিং স্টাইল মন্তব্যব্যাটসম্যানঅভিষ্কা ফার্নান্দোডানহাতিডানহাতি মিডিয়ামবিদেশিমোহাম্মদ নাইমবাঁহাতিcolspan="2" শাদমান ইসলামবাঁহাতিcolspan="2" ডানহাতিডানহাতি অফ স্পিনক্যামেরন ডেলপোর্টবামহাতিডানহাতি মিডিয়ামবিদেশিমির্জা তাহির বেগ ডানহাতিডানহাতি অফব্রেকবিদেশিমাহফিজুল ইসলাম রবিনডানহাতিডানহাতি লেগ স্পিনপল স্টার্লিংডানহাতিডানহাতি অফব্রেকবিদেশিউইকেটরক্ষকমাসুদ গুরবাজডানহাতিবিদেশিনিরোশন ডিকওয়েলাবামহাতিবিদেশিজাহিদুজ্জামানবাঁহাতিcolspan="2" অ্যাডাম রসিংটনডানহাতিবিদেশিঅলরাউন্ডারমাহেদী হাসানডানহাতিডানহাতি অফ স্পিনঅধিনায়কশুভাগত হোমডানহাতিডানহাতি অফ স্পিনআবু হায়দারডানহাতিবাঁহাতি মিডিয়াম ফাস্টসালমান হোসেনডানহাতিডানহাতি মিডিয়াম ফাস্টকামরান গোলামডানহাতিবাঁহাতি স্পিনবিদেশিহাসান নওয়াজডানহাতিডানহাতি মিডিয়ামবিদেশিআসিফ আলীডানহাতিডানহাতি অফ স্পিনবিদেশিআমির জামালডানহাতিডানহাতি মিডিয়াম ফাস্টবিদেশিপেস বোলারশরিফুল ইসলামবাঁহাতিবাঁহাতি মিডিয়াম ফাস্টমুকিদুল ইসলামডানহাতিডানহাতি মিডিয়াম ফাস্টসুমন খানবাঁহাতিডানহাতি মিডিয়ামজিয়াউর রহমানডানহাতিডানহাতি মিডিয়াম ফাস্টস্পিন বোলারতানভীর ইসলামবাঁহাতিবাঁহাতি স্পিনআবরার আহমেদ ডানহাতিলেগব্রেক গুগলিবিদেশিআরাফাত সানিবাঁহাতিবাঁহাতি স্পিন

 মৌসুম 

 বাংলাদেশ প্রিমিয়ার লীগ 
বছরলীগের অবস্থানচূড়ান্ত অবস্থান২০১২৬ এর মধ্যে ৫মগ্রুপ পর্যায়২০১৩৭ এর মধ্যে ৩য়রানার্স-আপ২০১৫৬ এর মধ্যে ৬ষ্ঠগ্রুপ পর্ব২০১৬৭ এর মধ্যে ৩য়প্লেঅফ২০১৭৭ এর মধ্যে ৭মগ্রুপ পর্যায়২০১৯৭ এর মধ্যে ৩য়প্লেঅফ২০১৯-২০৭ এর মধ্যে ৩য়প্লেঅফ২০২২৬ এর মধ্যে ৩য়প্লেঅফ২০২৩৭ এর মধ্যে ৭মগ্রুপ পর্যায়২০২৪৭ এর মধ্যে ৪র্থপ্লেঅফ২০২৫৭ এর মধ্যে ২য়রানার্স-আপ২০২৬৬ এর মধ্যে ২য়রানার্স-আপ

 তথ্যসূত্র

বহিঃসংযোগ





বিষয়শ্রেণী:বাংলাদেশের ক্রীড়া ক্লাব
বিষয়শ্রেণী:বাংলাদেশ প্রিমিয়ার লিগের দলসমূহ
বিষয়শ্রেণী:চট্টগ্রামে ক্রিকেট
বিষয়শ্রেণী:চট্টগ্রাম ভিত্তিক সংগঠন
বিষয়শ্রেণী:বাংলাদেশের ক্রীড়া দল